Temeljem članka 38. Zakona o sustavu državne uprave (,,Narodne novine", broj 66/19) i članaka 9.,13.,46. i 59. Zakona o odnosima Republike Hrvatske s Hrvatima izvan Republike Hrvatske (,,Narodne novine", broj l24/11 i 16/12), a u vezi s odredbom članka 20. stavka 1. Uredbe o unutarnjem ustrojstvu Središnjeg državnog ureda za Hrvate izvan Republike Hrvatske („Narodne novine“, broj 87/23) državni tajnik donosi

IZMJENE

PRAVILA

O FINANCIRANJU POSEBNIH POTREBA I PROJEKATA OD INTERESA ZA

HRVATE IZVAN REPUBLIKE HRVATSKE

Članak 1.

U Pravilima o financiranju posebnih potreba i projekata od interesa za Hrvate izvan Republike Hrvatske KLASA: 011-04/22-01/01, URBROJ: 537-02-01-22-01, od 3. veljače 2022. godine (dalje u tekstu: Pravila), članak 3. stavak 2. mijenja se i glasi:

„Najniži iznos financijskih sredstava koji se može prijaviti i ugovoriti po pojedinom projektu je 700,00 eura, a najviši iznos po pojedinom projektu je 20.000,00 eura, dok je najniži iznos jednokratne financijske potpore ugroženim pojedincima pripadnicima hrvatskog naroda izvan Republike Hrvatske i ugroženim pojedincima povratnicima/useljenicima iz hrvatskog iseljeništva/dijaspore 300,00 eura, a najviši 3.500,00 eura.“

Članak 2.

Članak 4. mijenja se i glasi:

„Za provedbu odredbi ovih Pravila u postupcima dodjele sredstava za financiranje projekata u navedenim područjima nadležan je Ured, odnosno Sektor za Hrvate u Bosni i Hercegovini, Služba za projekte i programe Hrvata u Bosni i Hercegovini, Sektor za hrvatsku nacionalnu manjinu, Služba za projekte i programe hrvatske nacionalne manjine, Sektor za hrvatsko iseljeništvo, Služba za projekte i programe hrvatskog iseljeništva i Sektor za integraciju i statusna pitanja Hrvata izvan Republike Hrvatske, Služba za integraciju povratnika i useljenika iz hrvatskog iseljeništva odnosno nadležne ustrojstvene jedinice, sukladno Pravilniku o unutarnjem redu.“

Članak 3.

U članku 10., stavku 1., riječi: „ 30.000,00 kuna“ zamjenjuju se riječima „3.500,00 eura“.

Članak 4.

Ostale odredbe Pravila ostaju u cijelosti na snazi i proizvode pravni učinak.

Članak 5.

Ove Izmjene Pravila stupaju na snagu danom donošenja i objavit će se na mrežnim stranicama Ureda.

**DRŽAVNI TAJNIK**

Zvonko Milas

KLASA: 011-04/22-01/01

URBROJ: 537-05-02-24-4

Zagreb, 2. veljače 2024. godine